"স্রষ্টার নিকট প্রার্থনা"

মারুফা লিজা

২০/১১/২০১৯ খ্রিষ্টাব্দ

আল্লাহ মোদের রব, তিনিই মোদের সব;

সকল প্রাণী দমে দমে তারই নাম জপ।

মানুষ সৃষ্টি করেছেন - সৃষ্টির সেরা রুপে,

তবু মোরা লিপ্ত আজ পাপের অন্ধকূপে।

স্রষ্টার হুকুম মানছিনা, করছিনা ইবাদত ;

কত সাহাবী জিহাদ করতে হয়েছেন শাহাদত।

কৈশোর গেল হেসে খেলে, যৌবনও যায় যায়;

সময় কভু থেমে থাকেনা, শুধুই ধেয়ে যায়।

পাহাড় সমান পাপ করেছি, মাফ পাব ক্যামনে?

দু'হাত তুলে কাঁদছি আজ খোদার আরশ পানে।

খোদা তুমি রহিম-রহমান, তুমিই দয়ার সাগর;

তুমি ক্ষমা না করিলে, কোথায় যাব আর!

আমরা তোমার অবোধ সন্তান, তাইতো ছিলাম ভুলে ;

স্রষ্টা তুমি মাফ করে দাও, জান্নতে নাও তুলে।

মোছাঃ মারুফা বেগম (প্রধান শিক্ষক),

খগা বড়বাড়ী বালিকা দ্বিমুখী উচ্চ বিদ্যালয়,

ডিমলা, নীলফামারী।